2011

Rok 2011 (MMXI) bol kalendárny rok, ktorý v súlade s gregoriánskym kalendárom začal v sobotu 1. januára a skončil v sobotu 31. decembra.

Rok 2011 je označený za:
 Medzinárodný rok lesov
 Medzinárodný rok chémie

Udalosti 
 1. január – zavedenie eura v Estónsku
 1. január – Maďarsko prevzalo predsedníctvo Rady Európskej únie
 4. január – čiastočné zatmenie Slnka, viditeľné v Európe, Afrike a strednej Ázii
 9. január – v Južnom Sudáne začalo referendum o vyhlásení nezávislosti, trvajúce do 15. januára
 11. január – pri povodniach a zosuvoch pôdy v Brazílii zahynulo minimálne 806 osôb 
 14. január – tuniský prezident po sérii protestov opustil krajinu 
 15. január – na základe výsledku referenda získal Južný Sudán nezávislosť
 24. január – pri teroristickom útoku na letisku Domodedovo zahynulo 35 osôb
 11. február – egyptský prezident Husní Mubárak odstúpil z funkcie po protestoch, trvajúcich od 25. januára 
 11. marec – zemetrasenie a cunami v japonskom Sendai
 18. marec – vytvorenie bezletovej zóny spojencami nad Líbyou
 18. marec – sonda MESSENGER bola navedená na obežnú dráhu okolo Merkúra
 29. apríl – 15. máj – Majstrovstvá sveta v ľadovom hokeji na Slovensku, v Bratislave a Košiciach
 8. júl – štart raketoplánu Atlantis STS-135, poslednej misie programu Space Shuttle
 16. júl – sonda Dawn bola navedená na obežnú dráhu planétky 4 Vesta
 21. júl – pristátie raketoplánu Atlantis STS-135 a tým ukončenie programu Space Shuttle
 24. august – pri pokuse o štart havarovala raketa Sojuz-U s kozmickou loďou Progress M-12M vezúcou zásoby na Medzinárodnú vesmírnu stanicu
 7. september – pri páde lietadla pri Jaroslavli zahynul takmer kompletný hokejový tím Lokomotivu Jaroslavľ, ktorý bol v momente na palube, vrátane slovenského hokejistu Pavla Demitru. Ďalší hokejista Alexander Galimov podľahol zraneniam 12. septembra.
 11. október – vláda SR nezískala podporu kvóra poslancov NR SR – v spojenom hlasovaní o vyslovení súhlasu so zvýšením záruk štátov v Eurovale a vyslovení dôvery vlády hlasovalo len 55 zo 124 prítomných poslancov
 31. október – podľa odhadov OSN dosiahla svetová populácia sedem miliárd – vyhlásený symbolický Deň siedmich miliárd
 31. október – NATO formálne ukončilo svoju vojenskú angažovanosť v občianskej vojne v Líbyi
 18. november – bola vydaná hra Minecraft
 26. november – štart Mars Science Laboratory
 na internete boli zverejnené prepisy nahrávok Slovenskej informačnej služby, ktoré sa stali známe ako Kauza Gorila

Nobelova cena 
 za fyziku: Saul Perlmutter, Brian P. Schmidt, Adam Riess
 za chémiu: Daniel Šechtman 
 za medicínu: Bruce Beutler, Jules Hoffmann / Ralph M. Steinman
 za literatúru: Alice Munro
 za mier: Ellen Johnsonová- Sirleafová, Leymah Gbowee / Tawakkul Karmánová  
 za ekonómiu: Thomas Sargent / Christopher Sims

Úmrtia 

 2. január – Pete Postlethwaite, anglický herec (* 1946)
 4. január – Salmán Tasír, pakistanský politik (* 1946)
 5. január – Vladimír Babnič, slovenský prozaik a publicista (* 1926)
 8. január – Jiří Dienstbier, český politik a novinár (* 1937)
 8. január – Šimon Ondruš, slovenský jazykovedec (* 1924)
 15. január – Kenneth Grant, britský okultista a vodca magického rádu Ordo Templi Orientis (* 1924)
 18. január – Pavol Hudák, slovenský básnik, novinár a publicista (* 1959)
 20. január – Vladimír Kompánek, slovenský sochár a maliar (* 1927)
 20. január – Ladislav Ťažký, slovenský spisovateľ (* 1924)
 25. január – Daniel Bell, americký sociológ (* 1919)
 27. január – Henrik Hall, dánsky spevák, skladateľ a hudobník (* 1948)
 30. január – John Barry, anglický skladateľ filmovej hudby (* 1933)
 6. február – Gary Moore, írsky blues rockový gitarista a spevák (* 1952)
 12. február – Peter Alexander, rakúsky spevák, herec a konferencier (* 1926)
 13. február – Ondrej Richard Halaga, slovenský historik (* 1918)
 13. február – Vladimír Matula, slovenský historik (* 1928)
 21. február – Július Považan, slovenský maliar (* 1926)
 24. február – Laco Zrubec, slovenský spisovateľ (* 1931)
 26. február – Arnošt Lustig, český spisovateľ (* 1926)
 28. február – Annie Girardotová, francúzska herečka (* 1931)
 28. február – Jane Russellová, americká herečka (* 1921)
 2. marec – Šahbáz Bhattí, pakistanský politik (* 1968)
 4. marec – Simon van der Meer, holandský fyzik, nositeľ Nobelovej ceny za fyziku (* 1925)
 6. marec – Ján Popluhár, slovenský futbalový obranca (* 1935)
 8. marec – Mike Starr, americký hudobník, basgitarista skupiny Alice in Chains (* 1966)
 11. marec – Severín Zrubec, slovenský filatelista a básnik katolíckej moderny (* 1921)
 15. marec – Nate Dogg, americký hudobník (* 1969)
 17. marec – Michael Gough, britský herec (* 1916)
 19. marec – Vincent Rosinec, slovenský kameraman (* 1928)
 21. marec – Nikolaj Andrianov, sovietsky gymnasta, 7-násobný olympijský víťaz (* 1952)
 22. marec – Ján Mitošinka, prvý prezident Slovenského zväzu ľadového hokeja (* 1934)
 23. marec – Elizabeth Taylorová, americká herečka britského pôvodu (* 1932)
 26. marec – Anton Hlinka, slovenský rímskokatolícky kňaz, filozof, publicista a prekladateľ (* 1926)
 31. marec – Anton Kozman, slovenský futbalista (* 1937)
 3. apríl – Ondrej Malachovský, slovenský operný spevák (* 1929)
 4. apríl – Jozef Majerčík, slovenský herec, folklorista a tanečník (* 1928)
 9. apríl – Sidney Lumet, americký filmový režisér (* 1924)
 14. apríl – Metod Kaľavský, slovenský folklorista a funkcionár Matice slovenskej (* 1924)
 16. apríl – František Karnok, slovenský džezový inštrumentalista (* 1944)
 21. apríl – Annalisa Ericsonová, švédska herečka (* 1913)
 21. apríl – Harold Garfinkel, americký sociológ, spoluzakladateľ etnometodológie (* 1917)
 30. apríl – Daniel Quillen, americký matematik (* 1940)
 30. apríl – Ernesto Sábato, argentínsky spisovateľ a esejista (* 1911)
 2. máj – Leonid Ivanovič Abalkin, sovietsky ekonóm a politik, stúpenec a propagátor ekonomickej reformy v ZSSR (* 1930)
 2. máj – Usáma bin Ládin, vodca teroristickej organizácie al-Káida (* 1957)
 3. máj – Robert Brout, belgický teoretický fyzik (* 1928)
 4. máj – Frans Sammut, maltský spisovateľ a esejista (* 1945)
 7. máj – Willard Sterling Boyle, kanadský fyzik, nositeľ Nobelovej ceny (* 1924)
 7. máj – Milan Mišík, slovenský geológ a univerzitný profesor (* 1928)
 8. máj – Soňa Pertlová, česká šachistka (* 1988)
 9. máj – Karel Hieke, český dendrológ a záhradník (* 1930)
 10. máj – Erik Pardus, český herec (* 1957)
 11. máj – Maurice Goldhaber, americký fyzik (* 1911)
 13. máj – Derek Bogaard, kanadský hokejista (* 1982)
 29. máj – Ferenc Mádl, maďarský politik, v rokoch 2000 – 2005 prezident Maďarska (* 1931)
 30. máj – Tillmann Uhrmacher, nemecký dídžej, hudobník a hudobný skladateľ (* 1967)
 8. jún – Matej Rákoš, slovenský fyzik (* 1922)
 14. jún – Siloš Pohanka, slovenský džezový hudobník, hráč na trúbku a dirigent (* 1926)
 23. jún – Peter Falk, americký herec (* 1927)
 23. jún – Christiane Desroches Noblecourt, francúzska egyptologička (* 1913)
 4. júl – Otto von Habsburg, najstarší syn cisára Karola I. a bývalý korunný princ Rakúsko-uhorskej monarchie (* 1912)
 9. júl – Peter Danišovič, slovenský staviteľ a vysokoškolský pedagóg (* 1907)
 11. júl – Tom Gehrels, americký astronóm holandského pôvodu (* 1925)
 19. júl – Ivan Gálfy, slovenský horolezec, organizátor a vedúci himalájskych expedícií, člen Horskej služby (* 1933)
 20. júl – Andrej Ferko, básnik z radov vojvodinských Slovákov a lekár (* 1936)
 20. júl – Hana Sarvašová, slovenská herečka (* 1927)
 23. júl – Robert Ettinger, americký vedec, jeden zo zakladateľov a priekopníkov transhumanizmu (* 1918)
 23. júl – Amy Winehouse, britská džezová, soulová a R&B speváčka (* 1983)
 25. júl – Michalis Kakojannis, grécky režisér, scenárista a producent (* 1922)
 26. júl – Margaret Olleyová, austrálska maliarka (* 1923)
 27. júl – Rudolf Baláž, slovenský rímskokatolícky biskup Banskobystrickej diecézy (* 1940)
 2. august – Baruj Benacerraf, americký imunológ (* 1920)
 3. august – Robert Bakalář, český športový novinár a televízny komentátor (* 1940)
 3. august – Bubba Smith, americký herec a futbalista (* 1945)
 4. august – Naoki Macuda, japonský futbalista (* 1977)
 8. august – Jiřina Švorcová, česká herečka (* 1928)
 15. august – Peter Matoš, slovenský skialpinista (* 1968)
 31. august – Wade Belak, kanadský hokejista (* 1976)
 31. august – Valerij Iľjič Roždestvenskij, sovietsky kozmonaut ruskej národnosti (* 1939)
 6. september – Karol Noskovič, slovenský disident (* 1933)
 7. september – Pavol Demitra, slovenský hokejista (* 1974)
 7. september – Stefan Liv, švédsky hokejista (* 1980)
 7. september – Jan Marek, český hokejista (* 1979)
 7. september – Karel Rachůnek, český hokejista (* 1979)
 7. september – Ruslan Salej, bieloruský hokejista (* 1974)
 7. september – Kārlis Skrastiņš, lotyšský hokejový obranca (* 1974)
 7. september – Josef Vašíček, český hokejista (* 1980)
 7. september – Pavel Vrba, český básnik, publicista, spisovateľ a piesňový textár (* 1938)
 10. september – Cliff Robertson, americký herec (* 1923)
 12. september – Alexandr Saidgerejevič Galimov, ruský hokejista (* 1985)
 14. september – Walter Bonatti, taliansky horolezec (* 1930)
 14. september – Rudolf Mößbauer, nemecký jadrový fyzik (* 1929)
 15. september – Otakar Vávra, český filmový režisér (* 1911)
 25. september – Wangari Maathaiová, kenská ekologička, feministka, občianska a environmentálna aktivistka (* 1940)
 26. september – Marián Kalický, slovenský tanečník (* 1932)
 27. september – Imre Makovecz, maďarský architekt (* 1935)
 29. september – František Boháč, slovenský hádzanár (* 1989)
 1. október – Sven Tumba Johansson, švédsky hokejista, golfista a futbalista (* 1931)
 2. október – Ágoston Schulek, maďarský športovec a tréner (* 1943)
 5. október – Steve Jobs, americký podnikateľ, spoluzakladateľ Apple Inc. (* 1955)
 5. október – Charles Napier, americký herec (* 1936)
 11. október – Juraj Hrubant, slovenský operný spevák (* 1936)
 12. október – Dennis Ritchie, americký programátor, spolutvorca programovacieho jazyka C a operačného systému UNIX (* 1941)
 20. október – Muammar al-Kaddáfí, dlhoročný vládca Líbye (* 1942)
 23. október – Herbert Aaron Hauptman, americký matematik a nositeľ Nobelovej ceny za chémiu (* 1917)
 23. október – Marco Simoncelli, taliansky motocyklistický jazdec (* 1987)
 24. október – John McCarthy, americký informatik (* 1927)
 26. október – William A. Niskanen, americký ekonóm a profesor (* 1933)
 27. október – Eduard Kojnok, slovenský rímskokatolícky biskup (* 1933)
 30. október – Jonas Kubilius, litovský matematik (* 1921)
 30. október – Jiří Winter Neprakta, český kresliar, karikaturista, ilustrátor a humorista (* 1924)
 4. november – Norman Foster Ramsey, americký fyzik, nositeľ Nobelovej ceny (* 1915)
 7. november – Joe Frazier, americký boxer (* 1944)
 7. november – Jaroslav Starší, slovenský vysokoškolský pedagóg a športový teoretik (* 1932)
 10. november – Ivan Martin Jirous, český básnik, publicista a výtvarný kritik, významný predstaviteľ undergroundu (* 1944)
 13. november – Juraj Bardy, slovenský astronómom (* 1919)
 14. november – Jozef Dóka ml., slovenský grafický dizajnér (* 1948)
 15. november – Ladislav Deák, slovenský historik (* 1931)
 19. november – John Neville, kanadský herec (* 1925)
 21. november – Eduard Antal, slovenský maliar (* 1929)
 22. november – Lynn Margulisová, americká biologička (* 1938)
 25. november – Vasilij Ivanovič Alexejev, sovietsky vzpierač (* 1942)
 25. november – Michal The Girl, americká speváčka (vlastným menom Michal Lura Friedman) (* 1967)
 27. november – Gary Andrew Speed, waleský futbalista a tréner (* 1969)
 30. november – Zdeněk Miler, český animátor a ilustrátor (* 1921)
 4. december – Sócrates, brazílsky futbalista (* 1954)
 6. december – Günter Altner, nemecký protestantský teológ, filozof a biológ (* 1936)
 7. december – Harry Morgan, americký herec (* 1915)
 8. december – Gilbert Adair, britský filmový kritik, spisovateľ, novinár a prekladateľ (* 1944)
 9. december – Milan Vavro, slovenský maliar, grafik a ilustrátor (* 1933)
 17. december – Kim Čong-il, vodca KĽDR, diktátor (* 1941)
 18. december – Václav Havel, český dramatik a politik, česko-slovenský a český prezident (* 1936)
 20. december – Hana Andronikova, česká spisovateľka (* 1967)
 21. december – Dezider Németh, slovenský publicista, filmár a fotograf (* 1936)
 23. december – Ladislav Nižňanský, dôstojník česko-slovenskej, neskôr slovenskej armády, vojnový zločinec (* 1917)
 27. december – Michael Anthony Eardley Dummett, anglický filozof a logik (* 1925)

Referencie 

 
 2011